ฐานบินโคกกะเทียม

**ฐานบินโคกกะเทียม** () หรือ **สนามบินโคกกะเทียม** ตั้งอยู่ที่ ตำบลเขาพระงาม อำเภอเมืองลพบุรี จังหวัดลพบุรี เป็นฐานบินในสังกัดกองทัพอากาศไทย ใช้เป็นฐานการบินปฏิบัติการหลักของกองบิน 2 ลพบุรี

สนามบินโคกกะเทียม ได้มีประกาศกระทรวงคมนาคมกำหนดเขตบริเวณใกล้เคียงสนามบินโคกกะเทียม ในท้องที่อำเภอบ้านหมี่ และอำเภอโคกสำโรง อำเภอเมืองลพบุรี อำเภอท่าวุ้ง จังหวัดลพบุรี และอำเภอพระพุทธบาท จังหวัดสระบุรี เป็นเขตปลอดภัยในการเดินอากาศ เมื่อปี 2535

## บทบาทและปฏิบัติการ
### กองทัพอากาศไทย

ฐานบินโคกกะเทียม เป็นฐานบินหลักสำหรับกองบิน 2 กองทัพอากาศไทยในการปฏิบัติการหลัก ซึ่งฐานบินโคกกะเทียมประกอบไปด้วยเฮลิคอปเตอร์ 3 ฝูงบิน คือ

* ฝูงบิน 201 เป็นฝูงบินประจำการเฮลิคอปเตอร์แบบที่ 10 (ฮ.10) เอส-92เอ และแบบที่ 12 (ฮ.12) เอส-70ไอ
* ฝูงบิน 202 เป็นฝูงบินประจำการเฮลิคอปเตอร์แบบที่ 6ข/ค/ง (ฮ.6ข/ค/ง) เบลล์ 412 และแบบที่ 13 (ฮ.13) อีซี-135
* ฝูงบิน 203 เป็นฝูงบินประจำการเฮลิคอปเตอร์แบบที่ 11 (ฮ.11)  อีซี-725
* กองพันทหารอากาศโยธิน กองบิน 2 เป็นกำลังกองรักษาการณ์ฐานบินโคกกะเทียมหลักในการป้องกันฐานบิน

และส่วนสนับสนุนอื่น ๆ ได้แก่ กองบังคับการ, แผนกการเงิน, แผนกสนับสนุนการบิน, กองเทคนิค, โรงพยาบาลกองบิน, แผนกช่างโยธา, แผนกขนส่ง, แผนกพลาธิการ, แผนกสวัสดิการ และกองร้อยทหารสารวัตร

### ศูนย์ซ่อมบำรุงอากาศยานลพบุรี
ศูนย์ซ่อมบำรุงอากาศยานลพบุรี ตั้งอยู่ภายใน กองซ่อมอากาศยาน 2 กองบิน 2 อยู่ในสังกัดของ บริษัท อุตสาหกรรมการบิน จำกัด (TAI) ซึ่งเป็นบริษัทเกี่ยวกับการป้องกันประเทศของไทย

ศูนย์ซ่อมบำรุงอากาศยานลพบุรี เป็นแหล่งซ่อมบำรุงเฮลิคอปเตอร์ที่มีศักยภาพสูงในการซ่อมบำรุงในระดับโรงงาน ตรวจซ่อมโครงสร้าง และการปรับปรุงระบบเอวิออนิกส์ของเฮลิคอปเตอร์ รวมถึงยังมีศักยภาพในการซ่อมบริภัณฑ์ที่ใช้งานกับเฮลิคอปเตอร์ การสร้างท่อทาง เคเบิล และสายไฟสำหรับอากาศยาน

## หน่วยในฐานบิน
หน่วยบินที่วางกำลังในฐานบินหาดใหญ่ ที่วางกำลังอยู่ในปัจจุบัน ประกอบไปด้วย
### กองทัพอากาศ
#### กองบิน 2
* ฝูงบิน 201 – เอส-70ไอ, เอส-92เอ
* ฝูงบิน 202 – อีซี-135, เบลล์ 412, เอสพี, อีพี
* ฝูงบิน 203 – อีซี-725

## สิ่งอำนวยความสะดวก
thumb|ทหารไทยและสหรัฐกำลังเดินจากจุดปล่อยตัวภายในฐานบินโคกกะเทียม ระหว่างการฝึกผสมคอบร้าโกลด์ 2014
thumb|กำลังพลหน่วยบัญชาการสงครามพิเศษทางเรือไทย และพลร่มกองทัพบกไทย เตรียมพร้อมเพื่อฝึกการกระโดดร่มแบบกระตุกเองทางทหาร ณ ฐานบินโคกกะเทียม ระหว่างการฝึกคอบร้าโกลด์ 2025
ฐานบินโคกกะเทียม เป็นฐานบินหลักของกองบิน 2 มีสิ่งอำนวยความสะดวกภายในกองบิน ดังนี้

### ลานบิน
ฐานบินโคกกะเทียมประกอบไปด้วย 2 ทางวิ่ง ได้แก่

* ทางวิ่ง 16/34 ทางวิ่งความยาว  ความกว้าง  อยู่เหนือจากระดับน้ำทะเล  ทิศทางรันเวย์คือ 16/34 หรือ 160° และ 340° พื้นผิวคอนกรีตและแอสฟอลต์คอนกรีต
* ทางวิ่ง 05/23 ทางวิ่งความยาว  ความกว้าง  อยู่เหนือจากระดับน้ำทะเล  ทิศทางรันเวย์คือ 05/23 หรือ 050° และ 230° พื้นผิวคอนกรีต

### โรงพยาบาลกองบิน 2
โรงพยาบาลกองบิน 2 เป็นโรงพยาบาลในกองบิน 2 อยู่ภายใต้สังกัดกรมแพทย์ทหารอากาศ กระทรวงกลาโหม ประกอบด้วยเตียงผู้ป่วยขนาด 10 เตียง สูงสุด 30 เตียงตามกรอบ สำหรับตรวจรักษาข้าราชการทหาร ลูกจ้าง พนักงาน ครอบครัว และประชาชนบริเวณกองบิน และดำเนินการด้านเวชศาสตร์ป้องกันและเวชศาสตร์การบิน

### สิ่งอำนวยความสะดวกอื่น ๆ

* สนามไดร์ฟกอล์ฟฐานบินโคกกะเทียม
* สนามกีฬากองบิน 2
* สระว่ายน้ำกองบิน 2
* สหกรณ์ออมทรัพย์กองบิน 2
* หอประชุมกานตรัตน์ กองบิน 2
* สนามไดร์ฟกอล์ฟฐานบินโคกกะเทียม

## ดูเพิ่ม

* สนามบินสระพรานนาค – สนามบินทหารบกของกองทัพบกทางเหนือของฐานบิน

## อ้างอิง

คกกระเทียม
หมวดหมู่:โครงสร้างพื้นฐานด้านการขนส่งในจังหวัดลพบุรี
หมวดหมู่:สิ่งก่อสร้างในอำเภอเมืองลพบุรี
หมวดหมู่:ฐานทัพอากาศไทย